Таўцігін

**Таўцігін** (*Таўткін*, *Талцігін*), **Таўдзікін** (*Таўдкін*, *Таўдгін*) — мужчынскае імя і вытворнае ад яго прозьвішча **Та́ўгін** (*Тоўткінь*, *Таўген*).

## Паходжаньне

Тэўдэкін, Дэўтген або Дэўтыкін (Theudekin, Deutgen, Duethekin) — імя германскага паходжаньня. Іменная аснова -тэўд- (-дэўт-, -тыд-) (імёны ліцьвінаў Таўдвід, Таўтывіл, Таўтгерд; германскія імёны Teutwidis, Theudowills, Teutgerdis) паходзіць ад гоцкага þiuda, германскага þeudo 'род, народ', а аснова -гін- (-ген-, -кін-) (імёны ліцьвінаў Гендрута, Кімунд, Менгін; германскія імёны Genedrudis, Ginmund, Mennigen) — ад гоцкага gin- 'пачатак' (гоцкае *ginnan, германскае *gennan 'пачынаць'). Апроч таго, у германскіх імёнах адзначаецца суфікс-пашыральнік -кін (-кен). Такім парадкам, імя Таўцігін азначае «зачатак роду».

У Польшчы адзначаюцца прозьвішчы Таўгень (Tawgień), Таўкін (Tawkin, Taukin), Таўкіновіч (Tawkinowicz) і Тоўгін (Towgin).

Варыянты імя ў гістарычных крыніцах: *Tawtegynnen dorfe* (Паведамленьні аб літоўскіх дарогах); *Wolochko Tawtiginonis* (18 студзеня 1401 году); *мещане [[Берасьце|берестейскии]]: <…> Мишко Товдикинович* (26 чэрвеня 1466 году); *бояринъ Ковенского повету, Петръ а Ян Товдикгиновичы* (30 сакавіка 1495 году); *на мещан берестеиских, на Сенка а на Яцка, а на Богданка Мишковичов Товтикгиновича* (23 студзеня 1498 году); *боярин слонимскии Сенько Толтикгиновичъ* (1 лютага 1501 году); *бояре ковенскии Юшко а Ян, а Петръ, а Якубъ Товтькгиновичи* (11 траўня 1501 году); *Jacobus Tavdgynovycz, Jusko, Michael et Martinus Tavdgynovyczy fratres… nos Jacobus, Jusko, Michael et Martinus Tavdgynoviczy* (30 ліпеня 1501 году); *Jacobus Tau(d)ginowicz, Jusko, Michael et Martinus Tawdginowiczy* (20 траўня 1503 году); *што в закупе была в Товъкгина* (5 чэрвеня 1503 году); *Marcin Biedmin Taudginowicz* (11 сакавіка 1511 году); *generosis et nobilibus viris… Andrea Thautgynowicz* (30 красавіка 1521 году); *Андреи Товтъгинович самъ. Миколаи Товткиновичъ сам*, *Якубъ Товтигинович*, *Юревая Товкгиновича… Петръ Товкгиновичъ*, *Олехно Товкгиновичъ… Петко Товкгиновичъ*, *Мартинъ Товкгиновичъ*, *Товткин Родивиловичъ*, *Анъдреи Товъкгиновичъ* (1528 год); *на боярыню Троцкого повета Анъдреевую Товтъкгиновича Альжбету… небожчыка Анъдрея Товткгиновича* (28 ліпеня 1541 году); *боярина господаръского Яна Андреевича Товткгиновича… того Яна Товтыкгиновича* (25 кастрычніка 1541 году); *Ławryn Towgidynowicz z synmi, z bratem Grzegorzem… Hrehory Towdyginowicz* (1554 год); *боярину слонимскому Сен’ку Толтикгиновичу* (20 ліпеня 1556 году); *Павелъ Товткгиновичъ* (1567 год); *его пни Галена Яновна Товкгиновна… пну Яну Андревичу Товкгину*, *пну Якубу Миколаевичу Товткгину* (5 лютага 1596 году); *Я Крыштофъ Миколаевич Товкгин, земенин гдрьски повету Вилкомиръского* (6 лютага 1596 году); *пна Себестияна а пна Станислава Миколаевичов Товткгинов* (7 лютага 1596 году); *пна Жыкгимонта Томашевича Товткгина, пна Езофа Томашевича Товткгина* (5 ліпеня 1596 году); *Marianna Towgin* (1801 год); *Bonawenturum Tawgenowicz… Tawgenowiczowa* (26 студзеня 1809 году); *Wiktoria Towkin* (1827 год); *Antonina Tawdgin*, *Marcyanna Tawgin* (1838 год); *Anastazja Towtgin* (1846 год).

## Носьбіты
* Валочка Таўцігінавіч — літоўскі баярын, які засьведчыў акт Віленска-Радамскай уніі
* Пётар і Ян Таўдзігінавічы — баяры Ковенскага павету, якія ўпамінаюцца ў 1495 годзе
* Сенька Таўцігінавіч — слонімскі баярын, які ўпамінаецца ў 1501 годзе
* Юшка, Ян, Пётар і Якуб Таўцігінавічы — ковенскія баяры, якія ўпамінаюцца ў 1501 і 1556 гадох
* Андрэй Таўгінавіч — харунжы ўпіцкі, які ўпамінаецца ў 1528 годзе
* Таўдкін Марцінавіч — жыхар Жамойцкага староства, які ўпамінаецца ў 1538 годзе
* Андрэй Таўцігінавіч — троцкі баярын, які ўпамінаецца ў 1541 годзе; меў жонку Альжбету і сына Яна
* Стэфан Юр’евіч Тоўткінь — расенскі зямянін, які ўпамінаецца ў 1600 годзе
* Станіслаў Мікалаевіч Таўтгін Скрамлеўскі і Матэвуш Янавіч Таўтгін Чаховіч — упіцкія зямяне, якія ўпамінаюцца ў 1611 годзе

Таўгіны гербаў Дрыя, Ляліва і Тапор — літоўскі шляхецкі род зь Віленскага і Лідзкага паветаў. Прыдомкам Таўгін карыстаўся літоўскі шляхецкі род Бэрнатовічаў гербу Ляліва.

Чаховічы-Тоўгіны — літоўскі шляхецкі род.

У XVI ст. існавала «поле і ваколіца» Таўгінавічы (*Товгиновичи*) у Жамойцкім старостве.

На гістарычнай Лідчыне існуе вёска Таўзгіняны. Назву Таўкіні маюць вёскі на гістарычных Браслаўшчыне і Лідчыне.

## Глядзіце таксама
* Тэўта
* Гіна

## Крыніцы

Катэгорыя:Мужчынскія імёны